
AVVERTENZA 


Scopo di queste edizioni è agevolare nelle 
scuole la circolazione di testi altrimenti poco 
accessibili per il prezzo o la rarità dei volumi 
in cui vennero a luce. La lezione di ciascun 
testo è data soltanto come provvisoria ; da ba- 
stare cioè allo studente per prenderne cogni- 
zione, e per valersene quando dovesse coordi- 
narvi un apparato critico. Si omettono tutte 
le illustrazioni che sieno di competenza degli 
insegnanti; ma, quando si trovi opportuno, si 
aggiungeranno brevi prospetti grammaticali e 
glossari]. 

Pei testi I-V si segue la lezione edita in BARTSCH, 
Romanzen und Pastourellen, Leipzig, 1870; 
per il n. VI la lezione del WARNKE in Bibliotheca 
Normannica, III, Halle, 1900; per il n. VII la le- 
zione del WACKERNAGEL, Altfranzòsische Lie- 
der und Leiche, Basel, 1846; per l'VIII quella di 
E. METZNER, Altfranzòsische Lieder, Berlin, 
1853 ; per il IX quella di J. BRAKELMANN, Les plus 
anciens chansonniers francais, Paris, 1870- 
1891; per il X quella di P. PaRrIS, Romancero fran- 
cois, Paris, 1833; per îl XI quella di J. Vaupon, Avant 
Malherbe, Paris, 1882; per il XJI quella di M. Roy, 
Euvres poétiques de Christine de Pisan, 
Paris, 1886-'91. 

ANONIMO. 


Quasr vient en mai que l’on dit as lons jorns, 
Que Franc de France repairent de roi cort, 
Reynauz repaire devant el premier front. 
4 Si s’en passa lez lo mes Arembor, 
Ainz n’en dengna le chief drecier amont. 
E, Raynaut amis! 
Bele Erembors a la fenestre au jor 
8 Sor ses genolz tient paile de color; 
Voit Frans de France qui repairent de cort, 
E voit Raynaut devant el premier front; 
En aut parole, si a dit sa raison. 
12 » E, Raynaut amis! 
Amis Raynaut, j'ai ja véu cel jor, 
Se passisoiz selon mon pere tor, 
Dolanz fussiez se ne parlasse a vos! 
16 Jal mesfaîstes, fille d’ empereor, 
Autrui amastes, si obliastes nos. 
E, Raynaut amis! 
Sire Raynaut, je m’en escondirai: 
20 A cent puceles sor sainz vos jurerai, 
A trente dames que avnec moi menrai, 
C’onques nul hom fors vostre cors n’amai. 
Prennez l’emmende et je vos baiserai. 
dA E, Raynaut amis! 
Li cuens Raynauz en monta lo degré. 
Gros par espaules, greles par lo baudré; 
Blond ot le poil, menu, recerceléè: 
2g En nule terre n'’ot si biau bacheler. 
Voit l’Erembors, si comence a plorer. 
E, Raynaut amis! 

Li cuens Raynauz est montez en la tor, 
32 Si s’est assis en un lit point a flors, 
Dejoste lui se siet bele Erembors. 
Lors recomencent lor premieres amors. 
36 E, Raynaut amis! 


II. 
ANONIMO. 


Essa samedi a soir fat la semainne 
Gaiete et Oriour, serors germainnes, 
main et main vont bagnier a la fontainne. 
4 Vante l’ore et li raim crollent; 
ki s'antraimment soweif dorment. 
L’anfes Gerairs revient de la cuitainne, 
s’ait chosie Gaiete sor la fontainne, 
g antre ces bras l’ait pris, soueif l’a strainte. 
Vante l’ore et li raim crollent; 
ki s’antraimment soweif dorment. 
Quant avras, Orriour, de l’ague prise, 
12 reva toi an arriere, bien seis la vile; 
je remanrai Gerairt ke bien me priset. 
Vante l’ore et li raim crollent; 
ki s'antraimment soweif dorment. 
16 Or s’en vat Orious teinte et marrie; 
des euls s’an vat plorant, de cuer sospire, 
cant Gaie sa serour n’ anmoinnet mie. 
Vante l’ore et li raim crollent; 
20 ki s’antraimment soweif dorment. 
Laise, fait Oriour, com mar fui nee! 
J' ai laxiet ma serour an la vallee. 
l’anfes Gerairs l’anmoine an sa contree. 
24 Vant l’ore et li raim crollent; 
ki s'antraimment soweif dorment. 
L’anfes Gerairs et Gaie s’an son torneit, 
lor droit chemin ont pris vers la citeit: 
28 tantost com il i vint, l’ait espouseit. 

Vante l’ore et li raim crollent; 
ki s’antraimment soweif dorment. 


III. 


ANONIMO. 


Fao sereurs seur rive mer 
chantent cler. 
la jonete fu brunete: 
4 de brun ami j'aati, 
je sui brune, | 
s'avrai brun ami ausi. 
‘Trois sereurs seur rive mer 
8 chantent cler. 
la mainnee apele - 
Robin son ami: 
«prise m’avez el bois ramé, 
12 reportez m'’ i. 
Trois sereurs seur rive mer 
chantent cler. 
l’ainnee dit: 
16 on doit bien jone dame amer 
| et s'amour garder 
cil qui l’a. 


Du IV. 


È ANONIMO. 


Votuz vos que je vos chant 
un son d’amors avenant? 

vilain nel fist mie, 

ss 4 ainz le fist un chevalier 

| soz l’onbre d’un olivier 

| entre les braz s’amie. 

I Chemisete avoit de lin 

| 8 et blanc peligon hermin 

et bliaut de soie. 
. chauces out de jaglolai 
et solers de flors de mai, 
12 estroitement chaucade. 

Cainturete avoit de fueille 
qui verdist quant li temps mueille, 
d’or ert boutonade. 

16 l’aumosniere estoit d'amor, 
li pendant furent de flor: 
par amors fu donade. 
Et chevauchoit une mule; 
20 d’argent ert la ferreure, 
la sele ert dorade; 
sus la crope par derriers 
avoit planté trois rosiers 
24 por fere li ombrage. 
Si s’en vet aval la pree; 
chevaliers l’ont encontree, 
biau l’ont saluade: 
28 bele, dont estes vos nee? 

de France sui la loee, 

du plus haut parage. 

Li rosignox est mon pere, 

32 qui chante sor la ramee 

el plus haut boscage. 

la seraine ele est ma mere, 

qui chante en la mer salee 
36 el plus haut rivage. 

Bele, bon fussiez vos nee; 
bien estes emparentee 
e de haut parage. 

40 pléust a deu nostre pere 
que vos me fussiez donee 
a fame esposade. 


| V. 
LI CUENS JEHANS DE BRAINE, 


P AR dessoz l’ombre d’un bois 
Trovai pastore a mon chois; 

Contre iver ert bien. garnie 

4 La tosete o les cris blois. 
Quant la vi senz compaignie, 
Mon chemin lais, vers li vois. Ae! 

La tose n’ot compaignon 

8 Fors son chien et son baston; 
Por le froit en sa chapete 
Se tapist lez un buisson: 

En sa fleute regrete ‘’ 
12 Garinet e Robecon. Ae! 
Quant la vi, sotainement 
Vers li cor et si descent; 
Si li dis: Pastore amie, 

16 De bon cuer a vos me rent: 
Faisons de fueille cortine, 
S'aimerons mignotement. Ae! 

Sire, traiez vos en la, 
20 Car tel plait oi je ja. 
Ne sui pas abondonee 
A chascun qui dist: Vien ca. 
Ja por vo sele doree 
24 Garinez riens n’i perdra. Ae! 
i Pastorele, s’il t’est bel, . 
Dame seras d’un chastel 
Desfuble chape grisete, 
28 S'afuble cest vair mantel, 
Si sembleras la rosete 
Qui s’espanist de novel. Ae! 
Sire, ci a gran covent; 
32 Mais mout est fole qui prent 
D’ome estrange en tel maniere 
Mantel vair ne garniment, 
Se ne li fait sa proiere 
36 Et ses bons ne li consent. Ae! 
Pastorele, en moie foi, 
Por ce que bele te voi, 
Cointe dame, noble et fiere, 
40 Se tu vueus, ferai de toi: 
Laisse l'amor garconiere, 
Si te tien del tot a moi. Ae! 

80 MARIE DE FRANCE 
Sire, or pais, je vos en pri, 
44 N’ai pas le cuer si failli; 
Que j'aim mieux povre desserte 
Soz la fueille o mon ami, 
Que dame en chambre coverte, 
48 Si n’ait on cure de mi. Ae! 


VI. 


MARIE DE FRANCE. 


Dir me plest e bien le vueil 
del lai qu’ um nume Chievrefueil, 
que la verité vus en cunt 

4 coment fu fez, de quei e dunt. 
Plusur le m’unt cunté e dit 
e jeo l’ai trové en escrit 

de Tristram e de la reîne, 

8 de lur amur ki tant fu fine, 
dunt il ourent meinte dolur; 
puis en mururent en un jur. 

Li reis Mars esteit curuciez, 

12 vers Tristram, sun nevu, iriez; 
de sa terre le cungea 
pur la reine qu'il ama. 

En sa cuntree en este alez. 

16 En Suhtwales u il fu nez 
un an demura tut entier, 
ne pot ariere repairier, 
mes puis se mist en abandun 

20 de mort e de destructiun. 

Ne vus en merveilliez nient: 
kar cil ki eime leialment 
mult est dolenz e trespensez, 

24 quant il nen a ses volentez. 

‘ Tristram est dolenz e pensis; 

‘ pur ceo s’esmut de sun pais. 
En Cornuaille vait tut dreit 

28 la u la reine maneit. 

En la forest tuz suls se mist, 
ne voleit pas qu'um. le velst. 
En la vespree s’en eisseit, 

32 quant tens de herbergier esteit. 
Od paisanz, od povre gent 

| perneit la nuit herbergement. 
Les noveles lur enquereit 

36 del rei cum il se cunteneit. 
Cil li difent qu'il unt oi 
que li barun erent bani, 
a Tintagel deivent venir, 

40 li reis i vuelt feste tenir, 
a pentecuste i serunt tuit; 
mult i avra joie e deduit, 
e la reîne od lui sera. 

44 Tristram l’oî, mult s’en haita. 
Ele n’i purra mie aler 
qu’ il ne la veie trespasser. 
Le jur que li reis fu méuz 

48 est Tristram el bois revenuz 
sur le chemin que il saveit 
que la rute passer deveit. 
Une coldre trencha par mi, 

52 tute quarree la fendi. 
Quante il .a paré le bastun, 
de sun cultel escrit sun nun. 
Se la reîne s’aperceit, 

56 ki mult grant garde s’en perneit, 
de sun ami bien conuistra 
le bastun quant el le verra; 
altre feiz li fu avenu 


‘ eoque si l’aveit apercéu. 


Ceo fu la sume de l’ escrit 
qu’ il li aveit mandé e dit, 
que lunges ot ilec estè 

64 e atendu e surjurné 
pur espfer e pur saveir 
coment il la péust veeir, 
kar ne poeit vivre senz li. 

68 D’els dous fu il tut altresi 

cum de chievrefueil esteit 
ki a la coldre se perneit: 
quant il s’i est laciez e pris 
72 e tut en tur le fust s’es mis, 
ensemble poeent bien durer; 
mes ki puis les vuelt desevrer, 
la coldre muert hastivement 
76 e li chievrefueil ensement. 
Bele amie, si est de nus: 
ne vus senz mei ne jeo senz vus! 
La reîne vint chevalchant. 
80 Ele esguarda un poi avant, 
le bastun vit, bien l’ aperceut, 
tutes les letres i conut. 
Les chevaliers, ki la mendent 
84 e ki ensemble od li erréent, 
cumanda tost a arester: 
descendre vuelt e reposer. 
Cil unt fait sun comandement. 
88 Ele s’en vet luinz de sa gent; 
sa meschine apele a sei, 
Brenguein, ki mult ot bone fei. 
Del chemin un poi s'’esluigna. 
92 Dedenz le bois celui trova 
que plus amot que rien vivant. 


Entre els meinent joie mult grant. 


A li parla tut a leisir, 
96 e ele li dist sun plaisir; 
puis li mustra cumfaitement 
del rei avra acordement, 
e que mult li aveit pesé 
100 de ceo qu'il l’ot si cungeé, 
par encusement l’aveit fait. 
Atant s’en part, sun ami lait; 
mes quant ceo vint al desevrer, 
104 dune comencierent a plurer. 
Tristram en Wales s’en rala, 
tant que sis uncles le manda. 
Pur la joie qu’il ot eile 
108 de s’amie qu’ il ot vele 

par le bastun qu'il ot escrit, 
si cum la reîne l’ot dit, 
pur les paroles remembrer 

112 Tristram, ki bien saveit harper, 
en aveit fet un nuvel lai.. 
Ases briefment le numerai: 
Gotelef l’apelent Engleis, 

116 Chievrefueil le nument Franceis. 
Dit vus en ai la verité, 
del lai que j'ai ici cunté. 


VII. 
TRISTANS. 


P DR cortoisie depuel 
velonnie et tout orguel, 
car ceu k'ont chaiciet mi uel, 
4lou me fait mettre sus fuel 
un lai en escuel, 
c'est dou chievrefuel. 
La note dou chievrefuel 
8 per amors comencier vuel, 
com cil ki poent ne m'’en duel 
d’amors dont doloir me suel, 
maix sil ke rekuel 
12 d’amors bel acuel. 
Amie, je vos salu 
en mon lai premierement; 
douce amie, mon salu 
; 16 preneis a comencement; 
car moult m’ait vers vos valu 
ceu ke debonairement 
vos ait de m’amor chalu: 
20 je fuisse mors autrement. 
Faite m’aveis grant bontei, 
douce amie, debonaire riens, 
don j'ai vostre cuer dontei, 
24 si ke vostre est li cuers et miens. 
or ne soient maix contei 


ita 


‘*< 


12. . TRISTANS 


li mal dont j'ai si estei espriens, 
k'a grànt prout me sont montei: 
28 je ne quier maix plux de tous les biens. 
Je ne quier nulle autre chose 
n'autre bien n’autre desduit, 
. fors ke de vos toz jors joie; 
32 ca nulle riens plux ne luit 
ka ceu ke plaire vos doie 
ne ke jai ne vos anuit. 
je seux, belle, ou ke je soie, 
36 vostre amis et jor et nuit. 
Jai mes cuers ne se partrait 
de vos maix en ma vie; 
et s'il s’en pairt, keil pairt irait? 
40 se saichies, douce amie, 
ke, s’il s’en pairt, il pertirait: 
de ceu ne dout je mie. 
mal debait ki departirait 
44 sì douce compaignie. 
Ne fait mie a departir: 
deus nos en deffende; 
ains puisse mes cuers partir 
48 ke li vostre i tande. 
muels faice on de moi martir 
ke jai i entande. 
et ki nos veult departir, 
52 male hairt lou pande. 
Amie, entre vos et moi 
n’ait guerre ne descort; 
douce amie, per la foi 
56 ke je vostre amis vos port, 
et port et porteir vos doi, 
Jai per moi ne per mon tort 
ne por riens ke je foloi, 
60 ne ferai vers vos resort. 
Jai en moi ne pecherait 
ke j'aie vostre courrous. 
les biens ai je tous et sai, 
64 et les delis ai je tous 
kan ke damedeus guia, 

et lai sus et sai desous.. 
Onkes a home vivant 
68 n’avint maix si bien d’ameir 
tant con vantent tuit li vent 
de lai et de sai la meir. 
dame, mercit vos en rent 
72 quant de vos me puisse loeir, 
com sil ki nul mal ne sent 
ne vers vos n'ait poent d’ameir. 
N’a nelui ne port envie 
76 de rien ki soit en cest mont; 
ke je ne quier plux en ma vie 
de tous les biens ki i sont, 
fors que vostre amor, amie, 
80 lai dont vienent et ou vont 
mi penseir sens velonnie, 
ke font per vos quan K° il font. 
Douce, plux douce ke mias, 
84 por vos fut fais tous novias 
cist lais ki est boens et biaus, 
et s’il enviellist, soit vials: 
tous jors plairait maix 
8g as clers et as lais. 
Se saichent jone et viaus 
ke, por ceu ke chievrefiaus 
est plus dous et flaire mials 
92 k'erbe ke on voie as eaus, 
ait nom cist douls lais 
chievrefuels li gais. 


VIII. 


CRESTIENS DE TROIES. 


Dada ki m'a tolu a moi 

n’a soi ne me veut retenir, 
4 me plain ge si q’ades otroi 

que de moi face son plaisir; 
. et se ne me repuis tenir 

que jou ne cant, et di por koi, 
qant cieus qui le traîsent voi 

8g souvent a grant joie venir, 
et g'i fail par ma boine foi. - 

S'amour pour essauchier sa loi, 

vuelt ses anemis convertir, 

12 de sens li muet, si com je croi, 
k’as siens ne puet ele falir. 
et jou qui ne m’en puis partir 
de celi vers cui me souploi, 

16 mon cuer, ki riens est, li envoi; 
mais de noient le cuit servir 
qant ce li rent que jou li doi. 


Dame, de cou que vostre hom sui, 


20 dites moi se gre m’en saves? 
nennil, se j'onques vos conui, 
ains vous poise qant vous m'’aves; 
et puis que vos ne me voles, 

24 dont sui je vostres par anui; 
mai se ja deves de nului 
merci avoir, dont sosfres 
que jou ne puis servir autrui. 

28 Ains del beveraje ne bui 
dont Tristans fu enpuisunes ; 
car plus me fait amer que lui 
fins cuers et bone volentes. 

32 bien en doit estre mieus li gres, 
c’ains de rien esforcies n’en fui 
fors tant que les miens iex en crui, 
par cui sui en la voie entres 

36 dont ja n’istrai n’ains n’en issì. 


Cuers, se ma dame ne m’a chier 


Ja pour. ce ne t’en partiras; 
toujours soies en son dangier 

40 pui k’enpris et coumencié l'as. 
ja mon los plenté n’ ameras, 
ne pour chier tans ne t’ esmaiier: 
biens amenuist par delaiier; 

44 car qant plus desirré l’ avras, 
plus t'en ert doug a l’asaiier. 


è) 


LI CHASTELAINS DE. COUCI 


Merci cuidasse au mien cuidier, 
s’ele fust en tout le conpas 

48 del monde, la u je le qier, 
mais jou cuit qu'ele n’i est pas; 
car ains ne fui faintis ne las 
de ma douce dame proiier. 

52 proi et reproi sans recouvrier ' 
sì com cil qui ne set a gas 
amours servir ne losengier. 


IX. 
LI CHASTELAINS DE COUCI. 


Buia dame - me prie de chanter, 
Si est bien drois que je face chancon, 
Ne ne m’en sai ne ne puis destorner, 

4 Car n’ai pooir de moi, se par li non. 

Ele a mon cuer, que ja n’en quier oster, 
Et sai de voir qu’il n’i trait se mal non. 
Or le doinst Deus a droit port ariver, 
g Car il s'est mis en mer sans_aviron. 
Pros et sage, je ne vos os conter i 
La grant dolor que j'ai, s'en chantant non; 
Et sachiez bien, plus n’en orrez parler, 
12 Car je n’i voi nule droite raison; 
J'aim mielz ensi soffrir et endurer 
Ces tres dolz mals sans avoir garison, 
Que d’une altre quanq'en puet demander, 

16 Ce sachiez bien, debonaire al dolz nom. 

| De ceste amor qui tant me fait pener, 
Ne voi je pas com je puisse partir: 

Car je n’i voi raison de l’eschiver, 

20 Ne n'est pas drois que j'en doie joîr; 
Mais fols desirs fait sovent cuer penser 
En si haut liu qu'il n’i puet avenir; 

Et fine amor si ne doit pas grever 
24 Cels qui painent toz jors de li servir. 
S’onques amis ot joie por amer, 

Je sai de voir que n’i doi pas faillir; 
Car riens fors moi ne poròit endurer 
28 Les grans travals que j'ai por li servir. 
A son plaisir me fait plaindre et plorer 
Et sospirer et veillier sanz dormir; 
Mais itant fu a moi reconforter 
32 Que nuit et jor en plorant la remir. 
Je ne m’i sai tenir ne conforter 
De vo bel cuer servir entierement; 
Et quant je plus-merci vos doi crier, 
36 Lors vos truis je cruel si durement 
Que ja a moi ne ferez bel semblant, 
Ains le faites altrui, por moi grever. 
Mais quant vostre oil me vuelent regarder, 
40 Et je remir le vostre bel cors gent, 
Tant sui je hors de paine et de torment. 


X. 


MESIRE QUENES DE BETHUNE. 


Mour me semont amours que je m’envoise, 
Quant je plus doi de chanter estre cois. 
Mais j'ai plus grant talent que je me coise, 
4 Por cou j'ai mis mon chanter en defois; 
Que mon langage ont blasmé li Frangois 
Et me chancgons, oyant les Champenois, 
Et la Contesse encoir, dont plus me poise. - 
8 La Roîne n’a pas fait que courtoise, 
Qui me reprist, ele et ses fiex li rois. 
Encoir ne soit ma parole francoise, 
Si la puet on bien entendre en frangois; 
12 Ne cil ne sont bien appris ne cortois 
S'il m'ont reprist, se j'ai dit mot d’Artois; 
Car je ne fus pas norriz a Pontoise. 
Diex, que ferai? dirai li mon coraige? 
16 Irai je li dont s’amor demander ? 
Oil, par Deu! car tel sont li usaige 


Qu’on ne puet mais, sans demant, riens trover. 

Et se je sui outraigex del trover, 
20 Ne s’en doit pas ma dame a moi irer, 
Mais vers Amors qui me fai dire outrage. 


XI. 
EUSTACHE DESCHAMPS. 


Hi une grant fourest et lee 

| N’a gaires que je cheminoye, 
Ou j'ay mainte beste treuvee; 

4 Mais en un grant parc regardoye, 
Ours, lions et liepars veoye, 
Loups et renars qui vont disant 
Au povre bestail qui s’effroye: 

‘8 Sa, de l’argent; sa, de l’argent. | 

La brebis s'est agenoillee, I ) 
Qui a respondu comme coye: | 
J'ai esté quatre fois plumee 

12 Cest an ci; point n’ay de monnoye. 

Le buef et la vache se ploye, 
La se complaingnoit la jument. 
Mais on leur respond toute voye: 
16 Sa, de l’argent; sa, de l’argent. 
Ou fust tel paroule trouvee 
De bestes trop me merveilloye. 
La chievre dist lors: Cest annee 
zo Nous fera moult petit de joye; 
La moisson ou je m’attendoye 
Se destruit par ne scay quel gent; 
Merci, pour Dieu, et va ta voye! 
zi Sa, de l’argent; sa, de l’argent. 
La truie, qui fut desesperee, 
Dist: Il fault que truande soye 
Et mes cochons; je n’ ay denree 
28 Pour faire argent. Ven de ta soye, 
Dist li loups; car ou que je soye 
Le bestail fault estre indigent; 
Jamais pitié de toi n’aroye: 

32 Sa, de l’argent; sa, de l’argent. 
Quant celle raison fut finee, 

Dont forment esbahis estoye, 
Vint a moy une blanche fee 

36 Qui au droict chemin me ravoye, 
En disant: Se Dieux me doint joye, 
Ces bestes vont a court souvent, 
S'ont ce mot retenu sans joye: 

40 Sa, de l’argent; sa, de l’argent. 


XII. 


CHRISTINE DE PISAN. 


e me prie tres doulcement 
Cellui qui moult bien le scet faire, 
Tant a plaisant contenement, 
a'Tant a beau corps et doulz viaire, 
Tant est courtois et debonaire, 
'[ant de grans biens oy de lui dire 
Q'a peine le puis escondire. 
8 Il me dit si courtoisement, 
En grant doubtance de meffaire, 
Comment il m’aime loyaument, 
Et de dire ne se peut taire, 
12 Que neant seroit du retraire; 
Et puis si doulcement souspire 
Qu’a peine le puis escondire. 
Si suis en moult grant pensement 
16 Que je feray de cest affaire; 
Car son plaisant gouvernement, 
Vueille ou non, Amours me fait plaire, 
Et si ne le vueil mie attraire; 
20 Mais mon cuer vers lui si fort tire 
Qu'’a peine le puis escondire. 

